Diari Oficial de la Generalitat Valenciana


Sumari del DOGV 393, del 18-06-1986 (1986/806537)

ORDRE de 28 d'abril de 1986, de la Conselleria de Cultura, Educació i Ciència, per la qual s'estableixen les caràcteristiques del Llibre d'Escolaritat per a alumnes d'Educació Bàsica de la Comunitat Valenciana.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   393

Data del DOGV
:   18-06-1986

Secció del DOGV
:   ALTRES DISPOSICIONS

Número del document
:   1986/806537


Data del document
:   28-04-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 28 d'abril de 1986, de la Conselleria de Cultura, Educació i Ciència, per la qual s'estableixen les característiques del Llibre d'Escolaritat per a alumnes d'Educació Bàsica de la Comunitat Valenciana.  
L'article 8é del Reial Decret 69/1981, de 9 de gener, encomana al Ministeri d'Educació i Ciència l'establiment de les característiques bàsiques que haurà de reunir el Llibre d'Escolaritat per a alumnes d'EGB amb efectes oficials en tot el territori espanyol.   
No obstant això, l'Ordre del Ministeri d'Educació i Ciència de 14 de juliol de 1982, que desplega l'esmentat Decret, al seu article segon estableix que les Comunitats Autònomes amb competència plena en matèria educativa podran editar el Llibre d'Escolaritat dins llur àmbit territorial. En conseqüència,   
ORDENE:  
I. DISPOSICIONS GENERALS  
Article primer  
Les característiques bàsiques del Llibre d'Escolaritat per a alumnes d'Educació General Bàsica, amb efectes oficials dins l'àmbit de la Comunitat Valenciana, seran les que figuren als Annexos I i II de la present Ordre.   
Article segon  
a) El Llibre d'Escolaritat és el document oficial que expressa, de manera sintètica, la situació acadèmica de l'alumne, que en serà el propietari.   
b) Correspondrà a la Secretaria del Centre respectiu la custodia del Llibre d'Escolaritat mentre l'alumne romanga en l'al·ludit centre.   
c) Prèvia petició, els pares o tutors podran examinar el Llibre d'Escolaritat que, en tot cas, es lliurarà a l'alumne en acabar l'escolaritat o en traslladar-se de centre.   
Article tercer. Registre i autorització.   
L'autorització i registre del llibre d'Escolaritat serà efectuada per la Inspecció d'Educació.   
Article quart. Inscripció al centre.   
Dins el Llibre d'Escolaritat es farà constar el número amb el qual figure l'alumne inscrit al registre de matrícula del centre.   
Article cinqué. Certificació d'anys d'escolaritat.   
En finalitzar cada any acadèmic, el Director del Centre certificarà l'escolaritat que corresponga.   
II. INSTRUCCIONS DE FORMALITZACIO  
Article sisé. Consignació de qualificacions en els Cicles Inicial i Mitjà.   
a) En els Cicles Inicial i Mitjà no es consignaran les qualificacions ni la data en el Llibre d'Escolaritat mentre no siga positiva la qualificació global del cicle.   
b) Les qualificacions, assolides en les diferents matèries s'expressaran en els termes següents: excel·lent, notable, bé i suficient.   
Article seté. Consignacions de qualificacions en el Cicle Superior.   
a) Les qualificacions assolides en les diferents matèries s'expressaran en els termes següents: excel·lent, notable, bé, suficient i insuficient.   
b) La qualificació s'efectuarà en les convocatòries de juny o setembre, segons escaiga.   
c) La data de certificació seria de juny, si l'alumne ha superat la totalitat de les matèries en aquesta convocatòria, o de setembre en cas contrari.   
d) Quan un alumne promocione al curs següent superar la totalitat de les matèries, es consignaran les no superades dins l'apartat de «Matèries pendents», especificant-hi el curs a què corresponen.   
Article vuité. Consell Tutorial d'orientació educativa i professional.   
En finalitzar l'últim curs d'escolaritat s'emetrà un consell tutorial d'orientació educativa i professional. Aquest consell, que aplegarà elements de judici sobre els estudis o activitats més convenients a l'alumne, es formularà sempre en termes positius i oferirà més d'una opció. D'aquest consell quedarà assabentat el pare o tutor de l'alumne mitjançant signatura en el lloc reservat a aquest efecte.   
Article nové. Certificació de la superació del nivell d'estudis d'Educació General Bàsica o finalització de l'escolaritat obligatòria.   
Correspondrà estendre aquesta certificació al Director del Centre amb el vist-i-plau de l'Inspector d'Educació.   
Article deu. Caràcter de les signatures.   
Totes les signatures que hagen de figurar al Llibre d'Escolaritat han de ser autògrafes.   
DISPOSICIONS FINALS  
Primera  
Els alumnes que comencen el Cicle Inicial el curs 1985-86 hauran d'estar en possessió del Llibre d'Escolaritat a què es refereix la present Ordre.   
Segona  
Per a la resta dels alumnes d'Educació General Bàsica, continua vigent l'anterior Llibre d'Escolaritat, amb les modificacions reglamentàries que s'establesquen oportunament.   
Tercera  
No obstant això als alumnes que per qualsevol circumstància no disposen de Llibre d'Escolaritat se'ls proveirà del Llibre a què fa referència la present Ordre.   
Quarta  
La present Ordre vigirà el dia de publicació al Diari Oficial de la Generalitat Valenciana.   
València, 28 d'abril de 1986.   
El Conseller de Cultura, Educació i ciència,  
CEBRIA CISCAR I CASABAN  
ANNEX I  
CONTINGUT DEL LLIBRE D'ESCOLARITAT  
1. Revers de la portada, en blanc  
2. Revers de la contraportada, en blanc   
3. Contraportada en color gris clar.   
4. Les pàgines 12, 16, 20, 26, 30, 34, 35, 36, 37 i 38, són en blanc, idèntiques a la pàgina 39, que és reproduïda.   
Ver imagen  
ANNEX II  
FORMAT DEL LLIBRE D'ESCOLARITAT  
1. El Llibre ha d'anar cosit.   
2. Les dimensions seran de 21 x 15 cms.   
3. El color de la coberta i contracoberta serà gris clar.   
4. Les sigles CV figuraran al lloc inmediatament anterior a la lletra indicativa de la sèrie, i seran separades mitjançant un guió.   
La sèrie s'identificarà amb una lletra majúscula. A la primera sèrie la lletra A (majúscula), a la segona sèrie la lletra B (majúscula) i així successivament.   
Cada sèrie serà d'un milió d'exemplars correlatius. Començarà amb el número 000.000 i finalitzarà amb el número 999.999.   
Tant les sigles con la lletra o lletres correlatives de la sèrie i els guarismes del número han de figurar a totes i cadascuna de les pàgines del Llibre (incloent-hi la coberta i la portada), mitjançant perforació.   
5. En la coberta, hi figurarà l'escut d'Espanya i el senyal de la Generalitat Valenciana, tots dos 3'75 x 3 cms.   
6. Al transfons de totes les pàgines del Llibre, llevat de la coberta, la contracoberta i els respectius reversos, hi figurarà amb coloració tènue:   
-En el centre de les pàgines, l'escut d'Espanya i el senyalde la Generalitat Valenciana, tots dos de 6 cms.   
-D'esquerra a dreta, línies contínues amb el text següent:  
«EDUCACIO GENERAL BASICA - LLIBRE D'ESCOLARITAT», «EDUCACION GENERAL BASICA - LIBRO DE ESCOLARIDAD»